Ասացեք ինձ՝ ինչ հարաբերություններ ունեք ձեր մայրիկի հետ, ու ես ձեզ կասեմ, թե որքանով երջանիկ կին եք դուք: Դրանում ես համոզվել եմ՝ խոսելով ամենատարբեր կանանց հետ, այսինքն՝ իմ անձնական փորձն էլ է ինձ նույնն ապացուցում: Հիմա կանացիության զարգացման համար շատ դասընթացներ կան: Սակայն ես վստահ եմ, որ պետք է սկսել ամենասկզբից՝ մայրիկի հետ հարաբերություններից: Դա է կանացի երջանկության հիմքը: Ինչո՞ւ հենց մայրիկի, այլ ոչ թե օրինակ ամուսնու: Որովհետեւ մայրը կանացի էության երկրային մարմնավորումն է: Հարգելով ու գնահատելով մորը՝ մենք մեր ներսում ստեղծում ու պահպանում ենք կանացիության, հանգստության ու խաղաղության արժեքները: Մոր միջոցով մենք միանում ենք մեր տոհմի կանացի էությանը, որը միլիոնավոր տարիների պատմություն ունի: Մենք սկսում ենք գնահատել զգացմունքները, հոգեկան անդորրը, ու մեր գիտակցությունը բացում է մեզ համար այն, ինչ առաջ փակ էր: